**Тошкент давлат аграр университетида олиб борилган илмий тадқиқот ишлари тўғрисида**

Университетда асосий штатда 504 нафар профессор-ўқитувчилар (шундан 83 нафари фан доктори, профессорлар, 233 нафари фан номзоди ва доцентлар) фаолият олиб бормоқда, бу кўрсаткич институт илмий салоҳиятнинг ўртача 62,8 % ни ташкил этади. Шунингдек, сўнги 3 йилда  
 6 нафар профессор-ўқитувчи профессор, 27 нафари доцент унвонига сазовор бўлишди.

Университет педагог-ходимларининг сўнги 3 йилда ҳимоя кўрсатгичи қуйидагича:

2019 йилда 34 нафар (9 нафар DSc ва 25 нафар PhD) фан доктори (DSc) ва фалсафа доктори (PhD) тайёрланган ва 5 нафар илмий унвонлар олинган;

2020 йилда 43 нафар (13 нафар DSc ва 30 нафар PhD);

2021 йилда 15 нафар (3 нафар DSc ва 12 нафар PhD);

Университетга сўнги 3 йилда хориждан жалб қилинган педагог-ходимларининг сони қуйидагича:

2019 йилда 20 нафар;

2020 йилда 6 нафар;

2021 йилда 13 нафар;

Тошкент давлат аграр университети Вазирлар Маҳкамаси ҳузуридаги Таълим сифатини назорат қилиш давлат инспекцияси Олий ва ўрта махсус таълим вазирлиги билан биргаликда олий ўқув юртлари рейтингидаги сўнги 3 йилдаги кўрсатгичлари:

2018 йилда 11- ўрин;

2019 йилда 11- ўрин;

2020 йилда 6 - ўрин;

Университетда сўнги 3 йил давомида олиб борилган илмий-тадқиқот ва илмий-услубий ишлар натижасида институт профессор-ўқитувчилари томонидан **155** та монография, **25** та ихтирога патент, **80 дан ортиқ** электрон дастурларга патент гувоҳномалари, **35** та ишланманинг амалиётга татбиқи бўйича далолатнома олинди ҳамда **226** та Scopus халқаро маълумотлар базасидаги индексланган журналларда, **2210** **дан ортиқ** хорижий илмий журналларда, **1700 дан ортиқ** ОАК тасарруфидаги журналларда ва **2500** **дан ортиқ** маҳаллий конференция материалларида, **2800** **дан ортиқ** халқаро хорижий конференцияларда чоп этилди. Мазкур чоп этилган мақолаларга иқтибосликлар сони эса институт бўйича **6452** тани ташкил этади.

Тошкент давлат аграр университетида 2021 йил май ойигача 3 та Илмий даражалар берувчи ихтисослашган Илмий кенгашлар мавжуд бўлган. Ўзбекистон Республикаси Вазирлар Маҳкамаси ҳузуридаги Олий Аттестация Комиссияси раёсатининг 2021 йил 30 апрелдаги №296/2 қарори билан университет ҳузуридаги **DSc05/28.08.2020. Qx.13.03** рақамли илмий кенгаш фаолияти ҳамда университет ҳузуридаги **DSc05/30.12.2019.Qx.13.01** рақамли илмий кенгашлар фаолияти тугатилган

Ҳозирги кунда Тошкент давлат аграр университети ҳузуридаги **PhD.05/30.12.2019.QX.13.02** рақамли Илмий даражалар берувчи илмий кенгаш *(06.02.01-қишлоқ хўжалик ҳайвонларини урчитиш, кўпайтириш, селекцияси ва генетикаси. Қоракўлчилик, 06.02.03-хусусий зоотехния. Чорвачилик маҳсулотларини ишлаб чиқариш технологияси 06.02.04- ипакчилик ихтисосликлари (қишлоқ хўжалиги фанлари)* фаолият юритмоқда.

Тошкен давлат аграр университети ҳамда унинг филиалларидаги илмий салоҳиятни ошириш, докторантурада таҳсил олаётган тадқиқотчилар ўз муддати ва муддатидан олдин диссертация ҳимояларини ёқлашлари учун Илмий даражалар берувчи илмий кенгашларни ташкил этиш зарурати туғилмоқда.

Қишлоқ хўжалиги вазирлигига 2021 йил 29 октябрда 1/4-1-3247-сонли хат билан 06.01.06 – Сабзавотчилик, 06.01.07 – Мевачилик ва узумчилик, 06.03.01 – Ўрмон экинлари, селекцияси, уруғчилиги ва шаҳар-ларни кўкаламзорлаштириш. Ўрмонлар агромелиорацияси ва ҳимоя ўрмонлари барпо этиш, 06.01.11 – Қишлоқ хўжалик маҳсулотларини сақлаш ва қайта ишлаш ихтисосликлари бўйича “Илмий даражалар берувчи илмий кенгаш тўғрисидаги низом”га мувофиқ илмий кенгаш ва илмий семинарлар янгиланган таркиби бўйича таклифларини белгиланган тартибда кўриб чиқишни сўраб ҳамда Илмий даражалар берувчи кенгаш очишга амалий ёрдам сўраб мурожаат этилган. Ушбу ихтисосликлар бўйича республикада Илмий даражалар берувчи кенгашлар бугунги кунда мавжуд эмас.

Ушбу ихтисосликлар бўйича Илмий даражалар берувчи кенгашларнинг очилиши республикамизда қишлоқ хўжалиги бўйича олий таълим муассасалари ва илмий-тадқиқот институтлари илмий салоҳиятни оширишга хизмат қилади.

Университетда жорий йилда **2 та** Scopus базасига киритилган халқаро конференция, **4 та** халқаро миқёсидаги илмий-амалий анжуман, **5 та** миқёсидаги республика илмий-амалий анжуман ташкил этилди.

Университетида Жаҳон банки ҳомийлигида **“Экофизиологик тадқиқотлар”** лабораториясини ташкил этиш бўйича лаборатория жиҳозлари харид қилиш учун **ЯПОНИЯНИНГ “OGAWA SEIKI” КОМПАНИЯСИ** тендерда ғолиб бўлган. Ушбу лаборатория жиҳозларининг умумий суммаси **2 546 000 евро** ни ташкил этади.

2021 йилда жами **3 млрд 133 млн.** сўмлик, жумладан **2 млрд 833 млн.** сўмлик **5 та** амалий лойиҳа ҳамда **300 млн.** сўмлик инновацион илмий лойиҳа бажарилмоқда. Хўжалик шартномалари бўйича молиялаштирилаётган маблағлар миқдори **2,4 млрд.** сўмдан ошади.

Бугунги кунда институтда 5 та халқаро лойиҳалар бажарилмоқда. Уларнинг умумий қиймати 2 млн евродан ортиқ.

Сўнги 4 йилда университетда таянч докторантурага қабул бўйича маълумотлар.

2018 - йил (22 нафар)

2019 - йил (16 нафар)

2020 - йил(52 нафар)

2021 - йил (56 нафар)

Иқтидорли талабаларнинг илмий тадқиқот ишларини ташкил этиш бўлими - Тошкент давлат аграр университетининг бўлинмаси ҳисобланади. Ўзбекистон Республикаси Президентининг 2018 йил 8 майдаги ПҚ-3704-сонли қарори ҳамда университетнинг 22 майдаги 1-9-6/334-сонли буйруғига асосан ташкил топган.

Бўлими фаолияти ТДАУнинг юқори малакали мутахассисларини тайёрлаш борасидаги ўқув-тарбиявий, илмий ва амалий-ўқув жараёнининг ажралмас қисми ҳисобланади.

Ихтисослик ҳамда кафедралар қошида **23 та Илмий тўгараклар** фаолият олиб бормоқда. Тўгарак аъзолари сони-**378 нафар.** Илмий ва грант лойиҳаларда-**12 нафар** талаба иштироки. Иқтидорли талабалар сони-**754 нафар,** шундан қизлар-**352 нафар** шу билан биргаликда Тошкент давлат аграр университетида 2021 йил сентябрь ҳолатига **4 нафар** талаба ОТМ стипендианти ҳисобланади. Шундан **3 та “Беруний”** ва **1 та “Ислом Каримов”** номидаги ютуқларга эришилган.

Университетда 2020-2021 ўқув йили учун **22 нафар,** 2021-2022 ўқув йили учун **25 нафар** талаба Университетнинг Ички номли стипендианти бўлиб, шундан **7 та “Мустақиллик”**, **7 та “Илмий Кенгаш**”, **1 та “Маҳмуд Мирзаев**”, **1 та “Карим Рахмонбердиев**”, **1 та “Ёш ўрмончи**”, **1 та “Тўлепберген Қаипбергенов**”, **1 та “Эркин Шайхов**”, **1 та “Мажидхон Баходиров**”, **1 та “Абдували Имомалиев”, 1 та “Ректор степендианти”, 1 та “Иқтидорли талаба”** номли ички стипендия соҳиблари бўлишган.

Университетнинг **1 нафар** талабаси 2021 йилнинг 26 мартидан - 30 апрель кунига қадар ўтказилган Ўзбекистон инновацион таълимни ривожлантириш ассоциацияси ўзининг "**Ёшлар ва ҳотин-қизлар тадбиркорлигини ривожлантириш соҳасига янгича ёндашув**" мавзусидаги лойиҳаси билан иштирок этди ва Парламент комиссияси томонидан ғолиб деб топилди ҳамда **40,0 млн. сўм** пул мукофоти, шунингдек 2 мавсумда эса яна **1 нафар** талабамиз **70,0 млн сўм** билан тақдирланди ҳамда жорий йилнинг апрелъ-июль ойлари давомида ОТМ талабалари ўртасида Республика Фан олимпиадаси ўтказилиб, унда Университетнинг **5 нафар** иқтидорли талабалари ғолибликни қўга киритди. Шундан 3 нафари **1-ўрин**, 1-нафари **2-ўрин** олдилар. Ўзбекистон Республикаси Инновацион ривожланиш вазирлиги томонидан “**Қишлоқ хўжалигида ёшларнинг инновацион лойиҳалари**” танловида Университетннинг **2 нафар** талабаси ғолиб бўлиб, **50,0 млн.** сўмдан **100,0 млн** сўм пул мукофоти билан тақдирланди. Университет томонидан ҳам Республика Қишлоқ хўжалиги ОТМ талабалари ўртасида стартап лойиҳалар ва ғоялар танлови ўтказилди. Ушбу танловда **20 нафар** ғолиб аниқланиб, шундан 13 нафари талабаларимиз хиссасига тўғри келди ва улар **1,0 млн** сўмдан мукофотланди. Жорий ўқув йилида университетимиз ёшлари қуйидаги мукофотларга сазовор бўлдилар жумладан : **“Мард ўғлон”** мукофоти cовриндори – 2, **“Келажак бунёдкори”** медали соҳиби -1, **“Таҳсин”** мукофоти совриндори – 1, **“Келажак лидерлари**” клуби аъзоси – 5, **“Инновацион ғоялар етакчиси”** кўкрак нишони – 1 та.

Шунингдек, жорий ўқув йили учун Ўзбекистон Республикаси Президенти стипендияси ҳамда бакалавриат таълим йўналишлари бўйича Номли давлат стипендияларига ўтказиладиган танловнинг   
2 босқичида иштирок этиш учун **13 нафар** иқтидорли талабаларимиз тавсия этилди.

**Мавжуд камчиликлар**

1. Университетда давлат илмий-техника дастурлари доирасида бажариладиган илмий лойиҳалар сони ва ҳажми илмий салоҳиятга нисбатан етарли эмас.

2. Фан доктори ва фалсафа доктори диссертация ҳимоялари кўрсаткичлари университет контингентига нисбатан талаб даража-сида эмас.

3. Профессор-ўқитувчилар томонидан яратилган илмий ишланмалар Ахборот-маслаҳат маркази (extension center)да бажарилаётган илмий-тадқиқот ишларида тижоратлаштириш нуқтаи назаридан келиб чиқиб ёндошилмайди.

4. Замонавий ўқув ва илмий лабораториялар етишмайди.

5. Университет магистратура босқичида таълим олаётган 1-босқич Иқтидорли магистр талабаларимиз Республика ОТМ талабалари учун таъсис этилган Президент стипендияси танловида иштирок этолмайди. Сабаби 1-босқич талабаларимиз 2-сместрни январ ойида тугаллайди. Танлов Низомига кўра 1-босқич магистри сентябр ойига қадар 2 сместрни тугаллаган бўлиши керак. Ушбу ташкилий масалалар туфайли 2 йилдан буён магистр талабаларимиз Президент стипендияси танловида иштирок эта олишмаяпти. Бу эса ўз навбатида тенгликнинг бузилиши ва қишлоқ хўжалиги тизими ёшларини норозилигига олиб келмоқда.

6. Ихтисосолик кафедралари қошида 24 та “Илмий тўгарак”лар фаолияти йўлга қўйилган бўлиб, ушбу тўгаракларда ихтисосликлар бўйича мутахассис ўқитувчилар тўгарак раҳбари сифатида талабаларга қўшимча амалий-машғулотлар ташкил этиб келишмоқда. Аммо уларнинг ушбу фаолиятлари рағбатлантирилмай келинмоқда. Бу эса ўз навбатида “Илмий тўгарак”ларнинг самарадорлигига салбий таъсир қилмоқда.

7. Иқтидорли талабаларнинг илмий-тадқиқот фаолиятини ташкил этиш бўлимида 2 та штат бўлиб, ушбу штатлар бўлим бошлиғи ва 1 мухандисдан иборат. Ушбу бўлим ходимларининг ойлик маошлари паст бўлганлиги учун докторант ва магистрлар 0,5 ставка ҳажмида бўлим фаолиятини олиб боришмоқда. Хусусан бўлим бошлиғи 650 000 сўм, муҳандис 450 000 сўм миқдорида ойлик олади. Белгиланган вазифалар бўлим ходимлари томонидан вақтида бажариб келинмоқда.

**Таклифлар**

1. Университетда давлат илмий-техника дастурлари доирасида бажариладиган илмий лойиҳалар танловларида профессор-ўқитувчилар иштирокини ошириш.

2. Ҳозирги кунда университетда битта Илмий даражалар берувчи Илмий кенгаш фаолият кўрсатаяпти. 06.01.06 – Сабзавотчилик, 06.01.07 – Мевачилик ва узумчилик, 06.03.01 – Ўрмон экинлари, селекцияси, уруғчилиги ва шаҳар-ларни кўкаламзорлаштириш. Ўрмонлар агромелиорацияси ва ҳимоя ўрмонлари барпо этиш, 06.01.11 – Қишлоқ хўжалик маҳсулотларини сақлаш ва қайта ишлаш ихтисосликлари бўйича “Илмий даражалар берувчи илмий кенгаш тўғрисидаги низом”га мувофиқ илмий кенгаш ва илмий семинарлар янгиланган таркиби бўйича таклифларини белгиланган тартибда кўриб чиқишни сўраб ҳамда Илмий даражалар берувчи кенгаш очишга амалий ёрдам сўраб мурожаат этилган. Ушбу ихтисосликлар бўйича республикада Илмий даражалар берувчи кенгашлар бугунги кунда мавжуд эмас.

3. Профессор-ўқитувчилар томонидан яратилган илмий ишланмаларни ишлаб чиқаришга жорий қилиш ва тижоратлаштиришга мослаб тавсиялар бериш.

4. Моддий-техника базани янгилаш ва замонавий ўқув-илмий лабораторияларни харид қилиш.

5. Тенгликни таъминлаш мақсадида Олий ва ўрта махсус таълим вазирлигига Низом талабларини ўзгартириш киритилишида ташаббус қилиш.

6. “Илмий тўгарак” раҳбарларинига устама ҳақ белгилаш орқали, манфаатдорликни ошириш, шу билан бир қаторда тўгарак фаолиятини жонлантиришга эришиш.

7. Бўлим ходимларининг ойлик маошларини бугунги кун бозор иқтисодиётидан келиб чиқиб қайта кўриб чиқиш ёки устама ҳак белгилаш.